Comisia Europeană a publicat vineri, 1 martie, o prezentare generală a principalelor rezultate obținute de Colegiul comisarilor de la preluarea mandatului la 1 decembrie 2019. Documentul, intitulat "Respectarea promisiunii noastre față de Europa: Povestea Comisiei von der Leyen", trece în revistă crizele gestionate de UE – de la pandemie la redresare economică și de la răspunsul ferm față de invazia Rusiei împotriva Ucrainei la întărirea capabilităților europene și la soluțiile identificate pentru cea mai gravă energetică din ultimele decenii.
Documentul prezintă în detaliu modul în care Comisia și-a menținut angajamentul cu privire la cele șase priorități pe care le-a stabilit la începutul mandatului – Green Deal-ul european și o strategie de creștere care protejează clima, consolidarea poziției de lider în domeniul digital a Europei, o abordare concretă pentru a stimula dezvoltarea Europei competitivitatea industrială a Europei, o economie socială de piață, combaterea migrației ilegale, consolidarea democrației și a statului de drept și o Europă mai puternică și mai îndrăzneață în lume.
Cu toate acestea, documentul debutează cu rezultatele centralizate de Comisia Europeană cu privire la soluțiile identificate "la unele dintre cele mai mari încercări cu care s-a confruntat Europa vreodată".
"De la combaterea unei pandemii mondiale la abordarea fenomenelor meteorologice extreme provocate de schimbările climatice, de la răspunsul la războiul brutal de agresiune al Rusiei împotriva Ucrainei la gestionarea celei mai grave crize energetice din ultimele decenii: această prezentare generală arată modul în care actuala Comisie, în pofida presiunilor exercitate de mai multe crize, și-a intensificat eforturile și a abordat în mod direct provocările. A luat măsuri în urma preocupărilor exprimate de europeni și a reușit să abordeze provocări cruciale cu care se confruntă generațiile viitoare de europeni. Pe scena mondială, actuala Comisie a ajutat UE să devină mai puternică și mai îndrăzneață, ridicându-se la înălțimea provocărilor geopolitice actuale", arată executivul european într-un comunicat remis CaleaEuropeană.ro.
"Ne-am ținut promisiunea. Ne-am menținut cursul în ceea ce privește cele șase priorități pe care le-am stabilit la începutul mandatului, găsind în același timp soluții la unele dintre cele mai mari încercări cu care s-a confruntat vreodată Europa", se arată în preambulul documentului citat.
Documentul este publicat de Comisia Europeană în contextul în care cele mai mari familii politice europene – PPE și PES – organizează în aceste zile congresele politice premergătoare alegerilor pentru Parlamentul European din 6-9 iunie. În vreme ce social-democrații europeni se reunesc la Roma pentru a oficializa candidatura comisarului european Nicolas Schmit la șefia Comisiei Europene, popularii europeni se vor întruni în perioada 6-7 martie la Congresul de la București găzduit de PNL, unde o vor nominaliza pe Ursula von der Leyen pentru un nou mandat în funcția de președinte al Comisiei Europene.
Printre rezultatele cu care Comisia von der Leyen se laudă se numără încheierea extinderea spațiului Schengen către Croația, România și Bulgaria și încheierea Mecanismului de cooperare și verificare (MCV) care fusese introdus în momentul aderării Bulgariei și României, ca o măsură tranzitorie pentru a facilita progresele în domeniul reformei judiciare și al lupta împotriva corupției. "Având în vedere că cele două state membre au realizat progrese remarcabile, a fost o chestiune de corectitudine să se pună capăt MCV-ului", se arată în document.
De asemenea, "Comisia a depus eforturi pentru a crea condițiile care au permis extinderea în siguranță și cu succes a spațiului Schengen către Croația, România și Bulgaria, actualizând în același timp guvernanța și normele acestuia".
În linii mari, sub capitolul "Gestionarea crizelor cu capul pe umeri", Comisia Europeană evocă "înfrângerea pandemiei" prin finanțarea programelor de vaccinuri ale companiilor farmaceutice, livrarea vaccinurilor COVID-10 către statele membre, implementarea certificatelor digitale COVID-19, mobilizarea a 53,7 miliarde de euro pentru susținerea partenerilor globali, crearea COVAX și donarea de vaccinuri în calitate de cel mai mare donator global, instrumentul SURE pentru sprijinirea salariaților și companiilor și constituirea unei Uniuni a Sănătății.
Referitor la "Stimularea redresării Europei", executivul de la Bruxelles arată cum din planul Next GenerationEU de 800 de miliarde de euro au fost utilizate fonduri de 225 de miliarde de euro, inclusiv în privința obiectivelor de tranziții verzi și digitale.
În timp ce tancurile rusești treceau granița, Uniunea Europeană a luat apărarea Ucrainei cu unitate, putere și hotărâre, prin găzduirea a peste 4 milioane de refugiați ucraineni în UE, furnizarea de asistență umanitară, financiară și militară fără precedent din partea UE și a statelor membre, care a ajuns până în prezent la peste 88 de miliarde de euro, inclusiv 28 de miliarde de euro în sprijin militar, deschiderea culoarelor solidarității pentru exportul la 122 de milioane de tone de produse agricole, introducerea a 13 pachete de sancțiuni pentru a paraliza mașina de război a Moscovei, imobilizarea a peste 200 de miliarde de euro de la Banca Centrală a Rusiei și sprijinirea colectării de probe privind crimele de război ale Rusiei.
Cu ajutorul planului revoluționar al Comisiei, REPowerEU, Bruxelles-ul argumentează că a asigurat aprovizionarea cu energie și arată că a redus dependența europeană de Rusia, prin diversificarea aprovizionării, reducerea cu 18% a consumului de gaz datorită eforturilor cetățenilor și companiilor, producerea de energie electrică din mai multă energie eoliană decât din gaze etc. "Datorită acțiunilor combinate pe care le-am întreprins, prețurile de astăzi sunt de aproape 10 ori mai mici decât erau în perioada de vârf a crizei. Iar dependența Europei de combustibilii fosili din Rusia a luat sfârșit, o dată pentru totdeauna", subliniază Comisia Europeană.
Actuala Comisie Europeană condusă de Ursula von der Leyen și-a început mandatul la 1 decembrie 2019 și urmează să îl încheie la 30 noiembrie 2024.
Documentul integral de bilanț este disponibil aici.
Robert Lupițu este redactor-șef, specialist în relații internaționale, jurnalist în afaceri europene și NATO. Robert este laureat al concursului "Reporter și Blogger European" la categoria Editorial și co-autor al volumelor "România transatlantică" și "100 de pași pentru o cetățenie europeană activă". Face parte din Global Shapers Community, o inițiativă World Economic Forum, și este Young Strategic Leader în cadrul inițiativelor The Aspen Institute. Din 2019, Robert este membru al programului #TT27 Leadership Academy organizat de European Political Strategy Center, think tank-ul Comisiei Europene.
You may like
Nicolae Ciucă s-a întâlnit cu Maia Sandu la Chișinău: România este alături de R. Moldova. Situația din Transnistria va fi rezolvată fără a afecta viitorul european
Roberta Metsola, vizită în România pe 6-7 martie: Președinta PE se va întâlni cu președintele Iohannis, va participa la Congresul PPE și va dialoga cu tinerii privind viitorul UE și alegerile europene
La Harkov, pe linia frontului și la 40 de km de granița cu Rusia, Zelenski și Rutte au semnat un acord de securitate între Ucraina și Olanda
UE va plăti 50 milioane de euro către UNRWA și va majora sprijinul de urgență pentru palestinieni, în lipsa dovezilor din parte Israelului privind implicarea personalului agenției ONU în atacul Hamas
Comisia Europeană aprobă o schemă de ajutor de stat a României în valoare de 164 de milioane de euro pentru sprijinirea producătorilor agricoli
Oficiali finlandezi: Ucraina poate folosi armele furnizate de Finlanda pentru a lovi ținte de pe teritoriul rusesc
Comisia Europeană aprobă o schemă de ajutor de stat a României în valoare de 164 de milioane de euro pentru sprijinirea producătorilor agricoli
Published
15 hours agoon
March 1, 2024Comisia Europeană a aprobat o schemă românească de aproximativ 164 de milioane de euro (815,5 milioane de lei) pentru sprijinirea sectorului producției agricole pimare în contextul războiului Rusiei împotriva Ucrainei.
Potrivit unui comunicat al instituției, schema a fost aprobată în temeiul Cadrului temporar de ajutor de stat pentru criză și tranziție, adoptat de Comisie la 9 martie 2023 și modificat la 20 noiembrie 2023, pentru a sprijini măsuri în sectoare care sunt esențiale pentru accelerarea tranziției ecologice și reducerea dependenței de combustibili.
În cadrul schemei, sprijinul va consta în ajutoare limitate sub formă de subvenționare a dobânzii la împrumut. Măsura se va adresa producătorilor agricoli care riscă să își piardă lichiditățile financiare din cauza dificultăților de pe piața agricolă provocate de războiul Rusiei împotriva Ucrainei.
Concret, în cadrul schemei românești, ajutorul (i) nu va depăși 280.000 de euro per beneficiar; și (ii) va fi acordat până cel târziu la 30 iunie 2024.
Comisia a concluzionat că schema este necesară, adecvată și proporțională pentru a remedia o perturbare gravă a economiei unui stat membru, în conformitate cu articolul 107 alineatul (3) litera (b) din TFUE și cu condițiile stabilite în cadrul temporar de criză și de tranziție.
Pe această bază, Comisia a aprobat schema în conformitate cu normele UE privind ajutoarele de stat.
În urma acordului dintre PE și Consiliul UE privind revizuirea cadrului financiar multianual, Comisia Europeană propune modificarea bugetului UE pentru 2024 pentru a continua finanțarea priorităților UE
Published
19 hours agoon
March 1, 2024Comisia Europeană a propus modificarea bugetului UE pentru 2024 pentru a reflecta modificările intervenite în urma acordului dintre Parlamentul European și Consiliu privind revizuirea cadrului financiar multianual (CFM) pentru perioada 2021-2027.
Potrivit unui comunicat al executivului european, bugetul modificat va permite Uniunii să asigure îndeplinirea în continuare a priorităților sale comune în cursul acestui an, în beneficiul cetățenilor europeni și nu numai.
"Prin modificarea adusă astăzi bugetului anual al UE pentru 2024, ne asigurăm că bugetul va continua să sprijine îndeplinirea tuturor priorităților noastre politice. Operaționalizăm astfel revizuirea la jumătatea perioadei a CFM pentru perioada 2021-2027. Bugetul UE rămâne principalul instrument prin care răspundem provocărilor cu care se confruntă UE și care ne permite să punem în mișcare agenda noastră politică europeană", a transmis Johannes Hahn, comisar pentru buget și administrație.
În special, bugetul va consolida sprijinul nostru pentru Ucraina, va stimula investițiile în tehnologiile critice și în apărare și va oferi resurse suplimentare pentru sprijinirea partenerilor noștri din Balcanii de Vest. Un alt avantaj al acestei modificări este acela că bugetul UE va dispune de mijloace mai adecvate pentru a veni în ajutorul statelor membre afectate de dezastre naturale și al țărilor care se confruntă cu crize umanitare.
Prin această modificare, bugetul anual al UE pentru 2024 va crește cu peste 5,8 miliarde EUR, sumă care va permite acoperirea următoarelor elemente:
- Consolidarea Mecanismului pentru Ucraina și mobilizarea Rezervei pentru Ucraina, cu o sumă de 4,8 miliarde EUR;
- Consolidarea Fondului european de apărare în cadrul platformei "Tehnologii strategice pentru Europa" (STEP) cu 376 de milioane EUR;
- Consolidarea Rezervei pentru solidaritate europeană și a Rezervei pentru ajutoare de urgență (fosta Rezervă pentru solidaritate și ajutoare de urgență) cu 365 de milioane EUR;
- Consolidarea Mecanismului de reformă și creștere pentru Balcanii de Vest, cu 501 milioane EUR, în așteptarea adoptării de către colegiuitori a propunerii Comisiei;
- Adaptarea rezervei pentru Fondul european de ajustare la globalizare pentru lucrătorii disponibilizați la nevoile reale din ultimii ani.
Comisia a înaintat proiectul de buget rectificativ (PBR) Parlamentului European și Consiliului, spre aprobare.
De la adoptarea, în 2020, a bugetului UE pe termen lung pentru perioada 2021-2027, UE s-a confruntat cu o serie de provocări neașteptate și fără precedent: de la invadarea brutală a Ucrainei de către Rusia și consecințele acesteia la intensificarea migrației după pandemie și accelerarea inflației și a ratelor dobânzilor.
Bugetul UE a jucat un rol esențial în acest context, oferind UE mijloacele necesare pentru a răspunde acestor provocări. Abordarea acestor provocări multiple a adus însă resursele Uniunii până aproape de epuizare, afectându-i capacitatea de a răspunde chiar și la cele mai urgente provocări.
Pentru a se asigura că bugetul UE poate continua să sprijine îndeplinirea celor mai importante obiective stabilite, Comisia Europeană a propus, în iunie 2023, consolidarea bugetului pe termen lung al UE. La 1 februarie 2024, liderii UE au confirmat toate prioritățile incluse în propunerea Comisiei și au convenit asupra primei revizuiri din istoria UE a bugetului pe termen lung al Uniunii, asupra creării Mecanismului pentru Ucraina și a platformei STEP. Acest pachet a fost, de asemenea, convenit cu Parlamentul European, ceea ce va duce la intrarea în vigoare a Regulamentului revizuit privind CFM la 1 martie 2024.
Proiectul de buget rectificativ operaționalizează revizuirea CFM pentru anul 2024, convenită de Parlamentul European și de Consiliul în noiembrie 2023.
UE ar trebui să ia în calcul utilizarea profiturilor provenite din activele rusești înghețate pentru a achiziționa echipamente militare pentru Ucraina, consideră Ursula von der Leyen
Published
3 days agoon
February 28, 2024Uniunea Europeană ar trebuie să ia în calcul utilizarea profiturilor generate de activele rusești înghețate pentru a achiziționa echipamente militate pe care să le trimită Ucrainei, a fost propunerea lansată de președinta Comisiei Europene, Ursula von der Leyen, într-o dezbatere organizată de Parlamentul European cu privire la consolidarea apărării europene.
"Aș vrea să ne gândim mai departe. Este timpul să începem o conversație despre utilizarea profiturilor excepționale din activele rusești înghețate pentru a achiziționa în comun echipamente militare pentru Ucraina. Nu ar putea exista un simbol mai puternic și nu ar putea exista o utilizare mai bună a acestor bani decât să facem din Ucraina și din întreaga Europă un loc mai sigur în care să trăim", a evidențiat oficialul european.
Comisia militează de mult vreme pentru utilizarea acestor profituri. Statele Unite și Marea Britanie fac presiuni pentru ca toate activele să fie confiscate și predate Ucrainei, însă unele țări UE se tem că o astfel de măsură ar putea crea turbulențe pe piețele financiare.
Citiți și: Rusia trebuie să plătească pentru daunele enorme pe care le-a provocat Ucrainei, subliniază ministrul Dmitro Kuleba: Există bani pentru a compensa o parte din distrugerile fizice provocate de aceasta
La sfârșitul lunii ianuarie, țările membre au fost de acord să transfere veniturile din activele rusești înghețate în Europa într-un cont separat, iar acum acestea sunt păstrate în depozitul de securitate Euroclear, cu sediul la Bruxelles.
Se așteaptă ca, la jumătatea lunii martie, Comisia să propună un plan de utilizare a profiturilor pentru a sprijini Ucraina, au declarat doi oficiali pentru Politico, sub rezerva anonimatului.
În contextul în care invazia Rusiei a intrat în al treilea an, armata ucraineană rămâne fără muniție de artilerie, iar promisiunile occidentale sunt insuficiente, ceea ce a determinat Comisia să caute modalități alternative de a strânge bani pentru achiziții militare.
Concrete & Design Solutions
"Ne-am respectat promisiunea față de Europa": Ridicarea MCV și aderarea României la Schengen, printre reușitele cu care Comisia Von der Leyen își face bilanțul înainte de Congresul PPE și alegerile europene
Nicolae Ciucă s-a întâlnit cu Maia Sandu la Chișinău: România este alături de R. Moldova. Situația din Transnistria va fi rezolvată fără a afecta viitorul european
Roberta Metsola, vizită în România pe 6-7 martie: Președinta PE se va întâlni cu președintele Iohannis, va participa la Congresul PPE și va dialoga cu tinerii privind viitorul UE și alegerile europene
Maia Sandu îi asigură pe cetățenii moldoveni că sunt în siguranță: Nu avem nimic împotriva rușilor, ci împotriva tancurilor rusești. Vrem ca Rusia să respecte R. Moldova
La Harkov, pe linia frontului și la 40 de km de granița cu Rusia, Zelenski și Rutte au semnat un acord de securitate între Ucraina și Olanda
Maia Sandu, întrevedere cu Nicolae Ciucă: Autoritățile de la Chișinău contează mult pe expertiza și contribuția României în procesul de integrare europeană
Nicolae Ciucă, întâlnire cu președintele Parlamentului R. Moldova: Vom continua să sprijinim Chișinăul, acordând toată asistența tehnică, legislativă și diplomatică de care este nevoie în procesul de aderare la UE
UE va plăti 50 milioane de euro către UNRWA și va majora sprijinul de urgență pentru palestinieni, în lipsa dovezilor din parte Israelului privind implicarea personalului agenției ONU în atacul Hamas
De la Chișinău, eurodeputatul Siegfried Mureșan dă asigurări: România va folosi experiența acumulată în cei 17 ani de apartenență la UE pentru a sprijini R. Moldova în procesul de aderare la UE
Datele pasagerilor transportului aerian: Consiliul UE și Parlamentul European au ajuns la un acord pentru creșterea securității și îmbunătățirea gestionării frontierelor
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Bogdan Ivan, la Gala Cercetării Românești 2024: Inovarea trebuie să iasă din laboratoare și să fie pusă în valoare
Din PE, Iulia Navalnaia transmite Occidentului: Dacă vreți să-l învingeți pe Putin, trebuie să deveniți inovatori. Încetați să mai fiți plictisitori
Au fost semnate contractele de execuție pentru construcția spitalelor regionale de urgență din Iași și Cluj. Marcel Ciolacu: Îndeplinim o promisiune făcută românilor de clasa politică de mai bine de 15 ani
Nicolae Ciucă susține o coaliție transpartinică pentru promovarea egalității de gen: Există o legătură directă între o democrație solidă și respectarea drepturilor femeilor
Marcel Ciolacu, la AmCham CEO Business Forum: Dorim ca SUA să devină partenerul principal non-UE al României. În contextul provocărilor de securitate atât de mari, nu mai avem " timp de proiecte mici"
La doi ani de la invazia Rusiei în Ucraina, Jens Stoltenberg afirmă clar că țara asediată "va adera la NATO": "Nu este o chestiune de dacă, ci de când"
Bruxelles-ul va debloca fonduri europene de 137 miliarde de euro pentru Polonia în contextul reformelor privind statul de drept
Coaliția de guvernare a decis comasarea alegerilor locale cu cele europene pentru 9 iunie. Românii vor mai vota pentru prezidențiale în septembrie și pentru parlamentare în decembrie
"Living Better with Europe". Chestorul PE Victor Negrescu: În cei 17 ani de apartenență la UE, România a înregistrat un sold pozitiv de 62 de miliarde de euro comparativ cu obligațiile financiare de țară membră
Marcel Ciolacu subliniază importanța alegerilor europene din 9 iunie: Vreau să trăiesc într-o Românie și într-o Europă liberă. Aceste alegeri vor fi despre principii, pentru apărarea valorilor, a statului de drept
Trending
- ENGLISH1 week ago
The Romanian Space Agency hosted the 78th Steering Committee and 33rd Coordination Committee of the European Partnership for Space Surveillance and Tracking (SST)
- RUSIA3 days ago
Din PE, Iulia Navalnaia transmite Occidentului: Dacă vreți să-l învingeți pe Putin, trebuie să deveniți inovatori. Încetați să mai fiți plictisitori
- ROMÂNIA2 days ago
Nicolae Ciucă: România are cele mai solide garanții de securitate; Dacă nu sprijinim Ucraina și se rupe linia frontului, Rusia poate ajunge la gurile Dunării
- NATO1 week ago
CSAT a decis "măsuri de întărire a Forțelor Armate, inclusiv prin asigurarea cadrului legal adecvat care să răspundă cerințelor de apărare a României" în contextul războiului rus din Ucraina
- INTERNAȚIONAL5 days ago
Ucraina are un "plan clar" pentru o nouă contraofensivă în 2024. Zelenski: Nu există pentru noi opțiunea de a pierde acest război